Нартыху гъэва
Нартыху нэхъ цIынэхэр къыхащыпыкI, ятхъ, щхьэцыр трах. Ахэр зэтелъу шыуаным иралъхьэ, и щIыIум нартыху тхъафэр Iуву тралъхьэ, нартыхур щIимыгъэнапэу псы щIакIэ, и щхьэр трапIэри, хьэзыр хъуху ягъавэ. МафIэм къытрахыж, тхъафэр къытрах, псыр щIагъэжри, нартыхур тепщэчым иралъхьэ. МыупщIыIу щIыкIэ шыгъу фIыуэ щахуэ. Пщтыру яшх.
Нартыху гъэвар зи тхьэмщIыгъу, жьэжьей узхэм я дежкIэ сэбэпышхуэщ, абы кIэтIийхэр егъэкъабзэ. Нартыху щагъавэкIэ шыгъу хэзыдзэ щыIэщ. Ар тэмэмкъым: абы нартыхур вэгъуей ещI, хьэдзэхэр зэрегъалъэ, IэфIи хъуркъым.
Халъхьэхэр:
нартыху цIынэ тхъауэ — г 1550-рэ,
псыуэ — г 1500-рэ.
Къубатий Борис.
